Reaktiivmootor
Reaktiivmootor on mootor, milles edasiviiv jõud on põhjustatud liikumissuunale vastassuunas väljavoolava gaasi- või vedelikujoa kiirenemise vastumõjust. Reaktiivjoa kineetilise energia allikaks on soojusenergia, keemiline energia, tuumaenergia, elektrienergia, päikeseenergia või muu kineetiline energia. Reaktiivjoa mittesoojuslikku kiirendamist, näiteks vedelikujoa mehaanilist kiirendamist pumba abil, on veekogul liikumiseks rakendatud suhteliselt vähe. Lennunduses jagunevad reaktiivmootorid õhku hingavateks mootoriteks - turbiin-reaktiivmootoriteks ja õhku mitte hingavateks mootoriteks rakettmootoriteks.